Pangrèh praja ing Nederland ing jaman iku ora bêcik. Staten-Generaal lan Provinciale staten padha ora sapiraa kuwasane. Pangrèhing kutha dikuwasani wong gêdhe sawêtara kèhe (para regent), turun-tumurun marang waris. Para regent iku mau kayadene wus saeka praya, kang dipêlêng mung kauntungane dhewe, bab kabutuhaning praja tiba angka loro. Ora kurang para wicaksana kang padha mbudidaya supaya kuncaraning Republiek bisaa timbul manèh, nanging ora akèh kang ambantu
